kardosdrur/scandi-wiki huggingface dataset:
Jennifer Esposito

Jennifer Esposito (født 11. april 1973) er en amerikansk skuespiller og danser.

Personlige liv 

Esposito, er en italiensk-amerikaner og blev født i Brooklyn i New York, som datter af Phyllis, en indendørsarkitekt, og Robert Esposito, en edb-konsulent og musikproducer. Hun har en storesøster. Esposito voksede op og gik på St.Teresa School i Staten Island, og tog eksamen fra Moore katolske High School i Staten Island.
Esposito var kæreste med Benjamin Bratt i 1996-1997 og blev gift med Bradley Cooper den 30. december 2006. Men i april 2007, søgte hun om skilsmisse. Den 24. august, og den 10. november blev den officielle afslutning af parrets ægteskab.
Esposito er nu forlovet med tennisspilleren Mark Philippoussis ifølge People Magazine.

Karriere 

Esposito havede sin første tv-optræden i Law & Order i 1996, men hun er bedst kendt som Stacey i serie-hittet Spin City. Hun har også optrådt i I Still Know What You Did Last Sommer, hvor hun spillede Nancy, som får et spyd gennem sit bryst. En af hendes mere bemærkelsesværdige roller var som Ruby i Spike Lee's kontroversielle Summer of Sam i 1999, som blev forgik i midten af 1970'erne på baggrund af David Berkowitzs mord. Hun havde oprindeligt Mira Sorvino-rollen i Summer of Sam, men måtte tage en anden rolle på grund af planlægningsproblemer. Esposito's næste film var Wes Craven Presents: Dracula 2000.
I 2000 spillede Esposito en gæsteoptræden i Law & Order: SVU som Tv-reporteren Sarah Logan, der blev voldtaget. Hun spillede Don Cheadle 's kæreste, Ria, i den Oscae-vindende film Crash. Hun spillede også en løjtnant i NYPD i filmen Taxi fra 2004. Hun spillede for nylig en kærlighed interesse for Denis Leary 's tegn i FX dramedy Rescue Me . Senest blev Esposito vist på tv, som Andrea Belladonna i komedien, Samantha Who?.

Filmografi

Eksterne henvisninger 

 

Skuespillere fra New York
Personer fra New York City
Natasha Lyonne

Natasha Lyonne (født 4. april 1979 i New York, USA) er en amerikansk skuespillerinde. 

Lyonne har medvirket i en en del spillefilm. Hun er bedste kendt for American Pie -filmerne og Scary Movie 2, samt medvirkende i Netflix-serien Orange Is the New Black i alle 7 sæsoner.

Natasha er datter af Aaron Braunstein og Yvette Lyonne. Da de blev skilt, gik hun over til at leve med sin mor. Ved had til adskillelsen af hendes forældre blev Natasha en rebel i skolen, og gik ind og ud på mange forskellige skoler. På hendes 16 års fødselsdag løb hun væk fra hjemmefra og kvittede skolen for at blive en skuespiller, hvilket var med succes.

Filmografi 

 1993:Dennis the Menace
 1996:Everyone Says I Love You
 1998:Slums of Beverly Hills
 1999:American Pie
 1999:Detroit Rock City
 1999:But I'm a Cheerleader
 2001:American Pie 2
 2001:Scary Movie 2
 2001:The Grey Zone
 2001:Kate & Leopold
 2003:Party Monster
 2004:Blade: Trinity
 2005:Robots
 2012:American Pie: Reunion
 2013:Orange Is the New Black
 2013:Girl Most Likely

Eksterne henvisninger 

 
 

Skuespillere fra New York
Personer fra New York City
Andrzej Błasik

Andrzej Błasik (født 11. oktober 1962, død 10. april 2010) var generalløjtnant i den polske hær og øverstbefalende for det polske luftvåben. Han blev født i Poddębice, Polen.

I perioden 1977-1981 blev han uddannet i Deblin. I 1985 fik han militært rang af sekondløjtnant. I perioden 1993-1995 studerede han i Warszawa, og efter endt eksamen, blev han certificeret officer.

Den 15. august 2005 blev han forfremmet til brigadegeneral. I et kort stykke tid fungerede han som chefrektor ved luftvåbnets officerskole. Den 19. april 2007 blev han udnævnt til chef for luftvåbnet, og blev forfremmet til generalmajor.

Den 15. august 2007 blev han forfremmet til generalløjtnant.

Han omkom under et flystyrt den 10. april 2010, sammen med bl.a. Polens præsident Lech Kaczyński.

Omkomne under flyulykken ved Smolensk 10. april 2010
Generaler fra Polen
Eugene Levy

Eugene Levy (født 17. december 1946 i Hamilton i Ontario) er en canadisk skuespiller, filminstruktør, filmproducer, musiker og forfatter. Han er blandt andet kendt for rollen som Jim Levensteins far Noah Levenstein i American Pie-filmene. Han er den eneste person, der har medvirket i alle American Pie-filmene.

Filmografi 

 Foxy Lady (1971)
 Cannibal Girls (1973)
 Running (1979)
 Double Negative (1980)
 Nothing Personal (1980)
 Heavy Metal (1981) (stemme)
 National Lampoon’s Vacation (1983)
 Going Berserk (1983)
 Splash (1984)
 Club Paradise (1986)
 Armed and Dangerous (1986)
 Bride of Boogedy (1987)
 Speed Zone! (1989)
 Father of the Bride (1991)
 Once Upon a Crime (1992)
 Stay Tuned (1992)
 I Love Trouble (1994)
 Father of the Bride Part II (1995)
 Multiplicity (1996)
 Waiting for Guffman (1996)
 Akbar’s Adventure Tours (1998) (kortfilm)
 Almost Heroes (1998)
 Holy Man (1998)
 Richie Rich’s Christmas Wish (1998) (direkte til video)
 The Secret Life of Girls (1999)
 Dogmatic (1999)
 American Pie (1999)
 Silver Man (2000)
 Best in Show (2000)
 The Ladies Man (2000)
 Down to Earth (2001)
 Josie and the Pussycats (2001) (cameo)
 American Pie 2 (2001)
 Serendipity (2001)
 Repli-Kate (2002)
 Like Mike (2002)
 Bringing Down the House (2003)
 A Mighty Wind (2003)
 Dumb & Dumberer: When Harry Met Lloyd (2003)
 American Pie: The Wedding (2003)
 The Life Of Richard Pryor (2003) Richard Pryor
 New York Minute (2004)
 Segment (2004) Rookie Officer Clyde Martin'' The Man (2005)
 American Pie Presents: Band Camp (2005) (direkte til DVD)
 Cheaper by the Dozen 2 (2005)
 Curious George (2006) (stemme)
 Over hækken (2006) (stemme)
 For Your Consideration (2006)
 American Pie Presents: The Naked Mile (2006) (direkte til DVD)
 American Pie Presents: Beta House (2007) (direkte til DVD)
 Astro Boy (2009) (stemme)
 Gooby (2009)
 Night at the Museum: Battle of the Smithsonian (2009)
 Taking Woodstock (2009)
 American Pie Presents: The Book of Love (2009) (direkte til DVD)
 American Pie: Reunion (2012)

Eksterne henvisninger 

 
 Eugene Levy på godspell.ca 

Skuespillere fra Canada
Filminstruktører fra Canada
Musikere fra Canada
Manuskriptforfattere fra Canada
Włodzimierz Potasiński

Włodzimierz Potasiński (31. juli 1956 – 10. april 2010) var en polsk officer, der var chef for Polens specialstyrker.

Han omkom under et flystyrt den 10. april 2010, sammen med bl.a. Polens præsident Lech Kaczyński.

Omkomne under flyulykken ved Smolensk 10. april 2010
Generaler fra Polen
Dave Chapelle

David «Dave» Chappelle (født 24. august 1973 i Washington, DC) er en amerikansk komiker, skuespiller og satiriker.

Biografi

Tidlig liv 
Chappelle begyndte med stand-up allerede i skolen. Hans inspiration kom fra hans favoritkomikere, som Richard Pryor.

Starten på karrieren 
I 1992 optrådte Chappelle på TV for første gang, på Def Comedy Jam. I løbet af det næste år havde han sin første filmrolle, i Mel Brooks Robin Hood - helte i underhylere som «Ahchoo», og senere i Undercover Blues som «Ozzie». Mellem 1994 og 1997 bestod Chappelles karriere af TV-optrædener, små stand-upshow og lavbudgetfilm. I denne periode fik han sin første mulighed for at lave sit eget TV-show, The Dave Chappelle Project, men pilotepisoden blev ikke plukket ud af TV-kanalen. Han havde også en rolle i 1996-versionen af The Nutty Professor.

I 1998 nåede Chappelles karriere og liv et vendepunkt efter at han havde hovedrollen i komediefilmen Half Baked, som han skrev sammen med Neal Brennan, og også var med til at producere. Filmen handler om en bande hashhoveders eventyr, og er siden blevet en kultfilm. Det samme år konverterede Chappelle til Islam. Han fortalte Time magazine at han ikke ønskede at diskutere sin religion offentligt. Hans begrundelse var, at han ikke ønskede, at folk forbandt religionen med ham og hans fejl.

Videre karriere 
I 2003 debuterede Chappelle med sit eget ugentlige TV-show på Comedy Central, Chappelle's Show. Showet parodierer flere aspekter ved amerikansk kultur, inklusive raceafhængige stereotyper. Dette, kombineret med Chappelles sjove kommentarer om samfundet og politikken, hjalp til at serien blev en kritisk og kommerciel succes. Efter at sæson 2 var ovre var den et af de mest sete serier på det amerikanske kabelnet, og det næst mest sete program på Comedy Central, næst efter South Park.

Filmografi

Noter

Eksterne henvisninger 

 
 Dave Chappelle videosketcher 
 DaveChappelle.com  – Chappelles officielle hjemmeside og forum
 Comedy Central: Chappelle's Show  – Comedy Centrals officielle hjemmeside til TV-serien
 Chappelle's Block Party  – Officiel hjemmeside for Dave Chappelle's Block Party

Komikere fra USA
Skuespillere fra Washington, D.C.
Afroamerikanere
Personer der er konverteret til islam
Amerikanere i 1900-tallet
Amerikanere i 2000-tallet
Bronisław Kwiatkowski

Bronisław Kwiatkowski (født 5. maj 1950, død 10. april 2010) var en polsk officer, der var øverstbefalende for forsvarskommandoen.

Han omkom under et flystyrt den 10. april 2010, sammen med bl.a. Polens præsident Lech Kaczyński.

Omkomne under flyulykken ved Smolensk 10. april 2010
Generaler fra Polen
Kazimierz Gilarski

Kazimierz Gilarski (7. maj 1955 – 10. april 2010) var en polsk officer, der var chef for Warszawas garnison.

Han omkom under et flystyrt den 10. april 2010, sammen med bl.a. Polens præsident Lech Kaczyński.

Eksterne henvisninger 

Omkomne under flyulykken ved Smolensk 10. april 2010
Generaler fra Polen
Miron Chodakowski

Miron Chodakowski (21. oktober 1957 – 10. april 2010) var ærkebiskop i den polske hær.

Han blev født i Białystok. Han gjorde tjeneste som militærbiskop for Den Polsk-ortodokse Kirke ved den polske hær indtil sin død.

Miron Chodakowski omkom under et flystyrt den 10. april 2010 sammen med bl.a. Polens præsident Lech Kaczyński.

Omkomne under flyulykken ved Smolensk 10. april 2010
Biskopper
Præster fra Polen
Personer fra Białystok
Ryszard Rumianek

Ryszard Rumianek (født 7. november 1947 i Warszawa, død 10. april 2010 i Smolensk oblast, Rusland) var rektor ved Stefan Wyszyński-universitetet i Warszawa.

Han blev født i Warszawa. Kort efter sin eksamen i Warszawa i 1972, blev han ordineret af Stefan Wyszyński. Ved sin død var han rektor for Stefan Wyszyński-universitetet i Warszawa.

Den 5. oktober 2009, fik han fremragende resultater i de videnskabelige og uddannelsesmæssige aktiviteter. Han blev hædret med Ordenen Polonia Restituta.

Han omkom under et flystyrt den 10. april 2010, sammen med bl.a. Polens præsident Lech Kaczyński.

Eksterne henvisninger 

Omkomne under flyulykken ved Smolensk 10. april 2010
Videnskabsfolk fra Polen
Jan Thisted

Jan Thisted (født 1948) er en dansk atlet og læge. Han er medlem af Ben Hur och fra 1975 AK73.

Thisted er i dag praktiserende læge i Tåstrup.

Danske mesterskaber 
  1972 Kuglestød 15,69
  1971 Kuglestød 16,58
  1971 Kuglestød-inde 15,67
  1970 Kuglestød 16,08
  1969 Kuglestød 15,45
  1968 Kuglestød 14,46

Personlige rekord 
 Kuglestød: 16,58 1971

Eksterne henvisninger 
 DAF i tal – Jan Thisted
 En blomst sprang ud 1. udgave 2004, 179 sider. Redaktion: Peter Bistrup, Per Kold Larsen og Morten Lasse Møller Opsætning og layout: Dorthe Boye  (PDF )

Atleter fra Ben Hur
Atleter fra AK73
Læger fra Danmark
Kuglestødere fra Danmark
Henrettelsesskuret

Henrettelsesskuret på Christianshavn (også kaldet skydeskuret) var det ene af de to steder hvor dødsdommene i det danske retsopgør efter besættelsen blev fuldbyrdet i 1946-50. Det andet henrettelsessted var i Undallslund plantage ved Viborg.

Henrettelsesskuret var et arkitekttegnet bræddehus med betongulv opført i en af de fjernere dele af Holmen, på 2. Redan af Enveloppen ved Margretheholm. Originaltegningen, som findes i Rigsarkivet, er benævnt "Pistolskydeplads. Skur til Skiver" (dvs. skydeskiver) men stedet var kun opført til henrettelserne.

Betongulvet med afløbsrist kan stadig ses. Enveloppen er en del af Fristaden Christiania  (Bådsmandsstrædes Kaserne) under navnet Dyssen, og det historiske krudtmagasin på 2. Redan kaldes Aircondition. Betonfundamentet ligger for enden af bygningens vinkel, lige på den østlige side af stien. Et træskur, som er baseret på samme tegninger, men opført 1980, står ved bygningen Den kosmiske blomst på Syddyssen, som er det historiske krudtmagasin på 5. Redan.

30 dødsdømte blev henrettet ved skydning her. Den seneste var Ib Birkedal Hansen den 20. juli 1950 kl. 01.00, som også var den sidste der blev henrettet i Danmark. 16 andre blev henrettet i Undallslund.

Stedet er ca. 1,5 km nord for Københavns sidste officielle skarprettersted på Amager Fælled, som var i brug 1806-45. Det lå ved den Svenske Skanse, som vejnavnet Ved Skansen i dag vidner om.

Se også
Retsopgøret efter besættelsen
Landsforræderloven
Henrettelse
Dødsstraf

Referencer

Eksterne henvisninger 
 Billede af henrettelsesskuret.

Danmark under 2. verdenskrig
Retsopgøret efter besættelsen
Dødsstraf
Henrettelse
Glenn Gretlund

Glenn Gretlund  (født 23. august 1947) er tidligere en dansk atlet. Han var medlem af Kastrup Tårnby Atletik og Amager Atletik Club.

Gretlund er i dag direktør hos EHJ Transport & Spedition A/S

Danske mesterskaber 
  1972 Spydkast 67,84
  1968 Spydkast 62,22

Eksterne henvisninger 
 DAF i tal – Glenn Gretlund

Spydkastere fra Danmark
Atleter fra Kastrup Tårnby Atletik
Atleter fra Amager AC
Grimstrup (Esbjerg Kommune)

Grimstrup er en landsby i Sydvestjylland med . Byen ligger i Grimstrup Sogn nær Esbjergmotorvejen ved afkørsel 73 Korskro, fem kilometer vest for Endrup, 10 kilometer nord for Bramming, og 18 kilometer øst for Esbjerg. Byen tilhører Esbjerg Kommune, og er beliggende i Region Syddanmark.

I byen findes der børnehave (Egekno-ppen), vuggestue, dagpleje og en skole (Egekratskolen). Hvert år bliver der afholdt Grimstrup Sports og Byfest af byens frivillige sammen med den lokale sportsklub Grimstrup Idrætsforening. Her mødes byens borgere til forskellige aktiviteter. Endvidere findes Grimstrup Kirke med tilhørende forsamlingshus i byen.

Byen er opkaldt efter vikingehøvdingen Grim, som blev begravet med sin hest og sit udstyr i 900-tallet. Først 1000 år senere, i 1983 , blev han fundet og gravet op, under anlæggelsen af det nye parcelhuskvarter på Agernvej. Han ligger i dag på Esbjerg Museum.
Navnet Grimstrup betyder i øvrigt Grims Torp eller udflyttergård.

Grimstrups historie 
Grimstrup nævnes for første gang på skrift i 1325 under navnet "Grimstrop", og huser en af de største egeskove i regionen. I skoven findes der alt fra gravhøje der strækker sig helt tilbage til 300 f.kr., til det man kender som russerhulen. Russerhulen stammer tilbage fra 2. verdenskrig, hvor 2 russiske krigsfanger i efteråret 1944 flygtede fra de tyske besættelsesstyrker der kom forbi Grimstrup. De flygtede ind i skoven og gemte sig i en selvlavet hule indtil befrielsen den 5. maj 1945. De fik mad vha. lokale beboere, og især den daværende præstefrue hjalp med til at sikre deres overlevelse gennem disse måneder. I øvrigt blev præstegården brugt flittigt af lokale sabotører og modstandsfolk under 2. verdenskrig.  I skoven finder man også det højeste punkt i Esbjerg kommune, Møllehøj, i den nordlige del af skoven.

Nævneværdige personer fra Grimstrup 
Af kendte personer fra Grimstrup kan nævnes:

- Hieronymus Georg Zeuthen, matematiker som var med til at sætte dansk matematik på verdenstavlen gennem hans store arbejde, primært inden for enumerativ geometri.

- Maren Thomasdatter Splids, et af de sidste ofre for heksejagten i Danmark, og et af de meste kendte. Hun blev brændt på bålet i Ribe 10. November 1641.

Kilder 
 

Byer i Esbjerg Kommune
Hunderup (Esbjerg Kommune)

Hunderup er en landsby i Sydvestjylland med . Hunderup er beliggende i Hunderup Sogn fire kilometer syd for Bramming og 22 kilometer øst for Esbjerg. Hunderup Kirke ligger i byen.

Byen tilhører Esbjerg Kommune og er beliggende i Region Syddanmark.

Sammen med nabobyen Sejstrup ejer beboerne et 400 kW solcelleanlæg.

Foruden kirken er her et lille fællesareal kaldet Hunderup Tingsted, hvor der blandt andet findes en mindesten for forfatteren og folkemindesamleren T. Tobiassen Kragelund (1879-1958).

Kilder 

Byer i Esbjerg Kommune
David Angell

David Lawrence Angell (født 10. april 1946, død 11. september 2001) var en amerikansk producent. Han vandt flere Emmy Awards, som skaberen af komedieserien Frasier sammen med Peter Casey og David Lee.

David Angell blev dræbt under terrorangrebet den 11. september 2001. Angell og hans kone var på om bord American Airlines Flight 11 der fløj ind i World Trade Center i New York.

American Screenwriters Association giver årligt prisen David Angell Humanitarian Award, til ære for David Angell. Prisen givets til en person i underholdnings-industrien, der bidrager til global velfærd, eller andre former for støtte til at forbedre den menneskelige tilstand.

Eksterne henvisninger 

Tv-producenter fra USA
Ofre for terrorangrebet 11. september 2001
Omkomne ved flyulykker
Mysterium

Mysterium, mystery, mysterier, eller mystisk har flere betydninger:

Religion 
 "Hellige mysterier", overnaturlige fænomener knyttet til en guddom eller religiøs ideologi.
 "Mysteriespil", en form for middelalderlig europæiske dramatisk teater der beskæftiger sig med religiøse temaer.
 Mysteriereligion eller mysteriekult – en samlebetegnelse for religioner, hvis centrale ritualer er hemmelige.
 De eleusinske mysterier – en berømt mysteriereligion i det antikke Grækenland.
 Mystik eller Mysticisme – en religiøs praksis hvor aktøren stræber efter at opnå en særlig mental forbindelse til den transcendente og mere ægte/bedre verden 
 mystiker – en person, der søger enhed med det guddommelige

Kultur

Genrer 
 "Mysterie Fortælling" – et løst defineret udtryk, der ofte bruges som synonym for detektivhistorie.
 "Mystery film" – en undergenre af den mere generelle kategori kriminalfilm og til tider thriller genren.

Litteratur 
 "Mysterier" – en roman af Knut Hamsun.
 Mystiske historier – en novellesamling af Agatha Christie.
 Mysteriet i Marlow – en spændingsroman fra 1924, skrevet af Agatha Christie.
 Mysteriet i Flækkeby er Jumbobog nr 315

Musik 
 "Mystery" – et album udgivet i 1994 af Faye Wong
 "Mysterious", fra albummet "Eye II Eye" af Scorpions 
 "Mystery" (Live sang), fra 2006-albummet "Songs from Black Mountain" af Live

Film og tv 
 Mysteriet Blackville –  dansk stumfilm fra 1917.

Andet 
 Mysterium eller Gåde – er noget som ikke umiddelbart lader sig løse.
 Mysteria Mystica Aeterna – var en okkult orden oprettet i 1906 af Rudolf Steiner
 Mystique – en fiktiv figur i X-Men.
 Mystery shopper – en metode til at evaluere, om tingene fungerer ude i butikken.
 Mysticeti eller Bardehvaler – en underorden af hvaler
 Helgenspil.
 Løndom,  lønvisdom.

Se også 
 Mystic River
 Mystic Seaport

pt:Mistério (desambiguação)
Rødpunktssigte

Et rødpunktssigte er praktisk til nærkamp, hvor skuddene skal afgives præcist og hurtigst muligt. Sigtemidlet forstørrer som regel ikke målet, da zoomfunktionen formindsker synsfeltet.  

De mest udbredte farver til sigtepunktet er rød (heraf navnet) og grøn.

Man kan justere lysstyrken på det lysende sigtepunkt, så sigtemidlet kan bruges under næsten alle lysforhold.

Som de normale kikkertsigter kan rødpunktssigter også justeres op og ned samt til højre og venstre.

Skydevåben
Fysikus

Fysikus (Forældet) betegnelse for en naturkyndig videnskabsmand, embedslæge, kredslæge (indtil 1914). Findes bl.a. i sammensætningen Stads- og Stifts-Fysikus (i ældre tid stavet Physikus).

Stillingsbetegnelser
Ravnsbjerg (Esbjerg)

Ravnsbjerg, fra 2021 Guldager Stationsby, er en landsby i Sydvestjylland med . Ravnsbjerg kan findes på kort helt tilbage til 1606 hvor det hed Raffnsbierig. Ravnsbjerg er beliggende i Guldager Sogn to kilometer vest for Tarp og ni kilometer nord for Esbjerg centrum. Byen tilhører Esbjerg Kommune og er beliggende i Region Syddanmark.

Kilder 

Byer i Esbjerg Kommune
Karl Alexander Müller

Karl Alexander Müller (født 20. april 1927 i Basel, død 9. januar 2023) var en schweizisk fysiker, der sammen med Johannes Georg Bednorz modtog Nobelprisen i fysik for deres opdagelse af et højtemperatur-superleder oxid i keramisk materiale.

Müller blev uddannet fra Eidgenössische Technische Hochschule Zürich og var lektor ved Universität Zürich indtil han i 1963 blev ansat ved IBM's forskningscenter i Rüschlikon. Her var han til sin pensionering og beskæftigede sig særligt med lave temperaturer, herunder oxidforbindelsers varmeledningsegenskaber. 

Müller var adjungeret doktor ved Technische Universität München og Université de Genève.

Referencer 

Fysikere fra Schweiz
Nobelprismodtagere i fysik
Personer fra Basel
Nobelprismodtagere fra Schweiz
Roager

Roager er en by i Sønderjylland med , beliggende 13 km nordøst for Skærbæk, 21 km nordvest for Toftlund, 11 km syd for Ribe og 43 km sydøst for Esbjerg. Byen hører til Esbjerg Kommune og ligger i Region Syddanmark. I 1970-2006 hørte byen til Ribe Kommune.

Roager hører til Roager Sogn. Roager Kirke ligger i den sydlige ende af området.

Faciliteter 
 Spandet/Roager Skole lå midt i Roager. Den var indviet i 1954 med om- og tilbygning i 1978. I 2008 blev der bygget idrætshal. Esbjerg Kommune lukkede skolen i 2011, hvor elevtallet var 84. Eleverne går nu i skole i Ribe.
 Paraplyen er en børnehave, som holder til i en nyere pavillon ved skolen og er normeret til 33 børn.
 Kvik 70 er den lokale idrætsforening for Spandet og Roager Sogne. Den benytter "Æ Hal", hvor mange indendørs aktiviteter finder sted, og klubhuset, der ligger tæt ved sportspladsen.
 Roager Medborgerhus fra 2015 har plads til 40-50 personer i den lille sal og 148 i begge sale tilsammen. Der er et repos med billardbord, bordfodbold og airhockey. Og der er stativ til æresport og et hjerte, man kan låne og pynte. Lokalarkivet har lokale i Medborgerhuset.
 Byen har en Brugs.

Historie 
I 1800-tallet var Roager to små landsbyer med 1½ km imellem. Kirken lå i Roager Kirkeby eller bare Kirkeby. Det danske målebordsblad efter 1920 viser at begge landsbyer havde en kro. Kirkeby havde skole, den nordlige landsby havde mølle og smedje, og mellem de to landsbyer lå et forsamlingshus.

I løbet af den sidste halvdel af 1900-tallet voksede de to landsbyer sammen omkring et parcelhuskvarter.

Jernbanen  
Roager fik i 1911 station på Haderslev Amts Jernbaners strækning Arnum-Skærbæk. Stationen lå tæt ved kirken. Arnum Station var et knudepunkt, hvorfra der var to forbindelser til Haderslev: over Gram eller Toftlund. I Skærbæk var der forbindelse med Ribe-Tønder Jernbane, som var statsbane.

Strækningen Arnum-Skærbæk blev nedlagt i 1937.

Kendte personer 
 Tommy Knudsen (1961-), speedwaykører

Noter

Eksterne kilder/henvisninger 

 Roager Sogn
 SDFI kortviser: Målebordsblade, preussiske 1877-1920, danske 1920-71

Byer i Esbjerg Kommune
Université de Genève

Université de Genève er et schweizisk universitet i Genève. Det er med sine knap 14.000 studenter landets næststørste universitet.

Universitetet blev grundlagt af Jean Calvin i 1559 som et præsteseminarium, men havde dog også undervisning i jura. Fokus var på teologien indtil det 17. århundrede, hvor institutionen blev et centrum for oplysningstidens uddannelse. I 1873 blev de religiøse bånd kappet, og universitet blev sekulært.

I dag består universitetet af otte fakulteter og har uddannelser indenfor både naturvidenskab, humaniora, samfundsvidenskab og teologi, men er særligt førende indenfor international politik og naturvidenskabelig forskning. Størstedelen af undervisningen foregår på fransk.

Eksterne henvisninger
 Université de Genèves hjemmeside

Etableret i 1559
Universiteter i Schweiz
Skads

Skads er en landsby i Sydvestjylland med . Skads er beliggende i Skads Sogn ved Esbjergmotorvejen to kilometer nordøst for Andrup og ni kilometer øst for Esbjerg. Byen tilhører Esbjerg Kommune og er beliggende i Region Syddanmark.

Skads Kirke ligger i byen.

Kilder 

Byer i Esbjerg Kommune